Euddogwy - Wicipedia

# Euddogwy

### Oddi wrth Wicipedia, y gwyddoniadur rhydd.

Sant neu esgob Cymreig oedd Euddogwy, Lladin: Oudoceus (blodeuai tua diwedd y 6ed ganrif).

Ceir buchedd iddo, y Vita Beati Oudocei, yn Llyfr Llandaf, lle dywedir ei fod yn fab i Buddig, tywysog o Lydaw, ac Anauued, chwaer sant Teilo. Addysgwyd ef gan Teilo ac fe'i dilynodd fel esgob. Dywedir iddo gydnabod uchafaiaeth Archesgob Caergaint a mynd ar bererindod i Rufain. Ei wylmabsant yw 2 Gorffennaf.

Barn G.H. Doble oedd mai esgob oedd Euddogwy, ac nad oedd yn cael ei ystyried yn sant yn y cyfnod cynnar. Dim ond wedi i'w fuchedd gael ei ysgrifennu yn Llandaf yn y cyfnod Normanaidd y dechreuwyd ei ystyried fel sant. Mae'n un o'r tri sant y cysegrwyd Eglwys Gadeiriol Llandaf iddynt, ond credir mai person gwahanol a roddodd ei enw i eglwys Llandogo yng Ngwent, ac os felly nid oes unrhyw eglwys arall wedi ei chysegru iddo.

## [golygu] Llyfryddiaeth

- G. H. Doble. (1971). Lives of the Welsh Saints, gol. D. Simon Evans.

Wedi dod o "http://cy.wikipedia.org../../../e/u/d/Euddogwy.html"

Categori: Seintiau Cymru

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English